John

**John** er en nordisk kortform av mannsnavnet Johannes, som kommer fra det greske navnet Ioannes Ιωαννης (Ioannes). Ioannes kommer fra hebraisk Yochanan og betyr «Gud er nådig». Johannes er ett av de mannsnavn som har gitt opphav til flest variasjoner. Johan, John, Jan, Hannes, Jon, Jöns, Jens, Heinz og Hans er alle varianter eller kortformer som forekommer i germanske språkområder, i romanske språkområder finns former som Juan (spansk), Giovanni (italiensk), Jean (fransk). Navnet Ivan er den russiske formen av Johannes.

## Etymologi
*John* har opprinnelse i mellomengelsk *Jon* og *Jan* (midt på 1100‑tallet), fra gammelfransk *Jan*, *Jean*, *Jehan* (moderne fransk *Jean*), fra middelalderlatin *Johannes*, en endret form av senlatin *Joannes*, fra gresk *Iōannēs*, fra hebraisk *Yōḥānān* (lengre form *yᵉhōḥānān*), som sies å bety «Jehova har vist gunst» eller «Jahve er nådig», av *ḥanan* «han var nådig». Gresk tilpasset den hebraiske endelsen til sine egne språklige vaner. ‑h‑ i engelsk ble lagt til etter mønster av middelalderlatin. Gammelengelsk hadde det bibelske navnet som *Iohannes*.

Den walisiske formen var *Ieuan* eller *Efan*, men *Ioan* ble tatt i bruk i den autoriserte walisiske bibeloversettelsen, derav hyppigheten av *Jones* som walisisk etternavn.

## Utbredelse
Navnet er kjent i Norge fra 1000-tallet. *John* var et vanlig navn i Norge i middelalderen. Over 100 forskjellige personer med navnet er nevnt i Regesta Norvegica. I nyere tid har John vært blant de mest populære døpenavnene i Norge fra slutten av 1600-tallet og helt fram til ca. 1970.

Navnet *John* har i nyere tid hatt en popularitetstopp i Norge med 1,8 % i 1928.

Som det engelske navnet på Johannes Døperen og Johannes evangelisten ble det et av de vanligste kristne fornavnene i England, og konkurrerte fra begynnelsen av 1300‑tallet med William i popularitet. I England har *John* vært et svært vanlig navn fra 1200-tallet og fram til midten av 1900-tallet. I store deler av perioden var navnet det aller vanligste i England.

I Sverige har *John* vært et populært navn gjennom hele 1900-tallet.

På slutten av 1500-tallet var *John* det mest brukte navnet i England. 

*John* har vært et svært vanlig navn i USA hele 1800- og 1900-tallet.

*John* er i dag et svært vanlig fornavn blant annet i USA.

|}

## Navnedag
*John* har navnedag i flere land, oftest 24. juni, men har ikke noen norsk navnedag.

## Kjente personer med navnet
* John Lyng (1905–1978), politiker
* John Wayne (1907–1979), amerikansk skuespiller
* John F. Kennedy (1917–1963), amerikansk president
* John Alvheim (1930–2005), politiker
* John le Carré (1931–2020), britisk forfatter
* John Lennon (1940–1980), britisk låtskriver, vokalist og gitarist
* John Irving (f. 1942), amerikansk forfatter
* John Kerry (f. 1943), amerikansk politiker
* John Denver (1943–1997), amerikansk musiker
* John Major (f. 1943), britisk statsminister
* John Fogerty (f. 1945), amerikansk sanger, gitarist og låtskriver
* John Bonham (1948–1980), britisk trommeslager (Led Zeppelin)
* John Travolta (f. 1954), amerikansk skuespiller
* John Bernander (f. 1957), politiker
* John Carew (f. 1979), fotballspiller 
* John Arne Riise (f. 1980), fotballspiller

## Annen bruk av navnet
Uidentifiserte, mannlige personer, ofte avdøde, refereres til med navnet «John Doe» på engelsk. 

Brev som avslutter et kjærlighetsforhold kalles «dear John»-brev. 

## Referanser


## Eksterne lenker
*